שני דברים מעניינים בישולית קרו לי בשבוע האחרון אז חיברתי את שניהם: שיחזרתי את עוגת הסלק שלי שהכנתי לאחרונה לפני שנים (למה לקח לי כ"כ הרבה זמן??) ופגשתי עכוב. ממה להתחיל?
לקחתי בצל גדול וקצצתי לקוביות קטנות, טיגנתי בהרבה שמן זית. את גבעולי העכוב חתכתי לטבעות בינוניות והוספתי לבצל שכבר הזהיב, הוספתי חצי כוס מים, כיסיתי עם מכסה ובישלתי כעשרים דקות. הורדתי מכסה וצמצמתי כחמש דקות עד שנשאר מעט רוטב בתחתית. הוספתי מלח, כיביתי את האש וסחטתי פנימה חצי לימון. קצצתי עלים של בצל ירוק והוספתי גם אותם ואת כל זה הגשתי בתוך בקעה של לבנה – ב' דגושה – כמובן שעדיפה הלבנה של רג'ב, עם זרזוף נדיב של שמן זית מעל.
מנפים יחד בקערה קטנה את הקמח, אבקת האפייה והמלח. בקערה גדולה אחרת מערבבים היטב ביצים וסוכרים עם מטרפה או במיקסר, מוסיפים את השמנים. מוסיפים את קוביות הדבלים, את הסלק ואת קליפת התפוז, מערבבים, מוסיפים יבשים ואת מיץ התפוז שבו הושרו התאנים, עוד עירבוב קליל רק עד לאיחוד ולצקת לתבנית משומנת. לאפות ב- 170 מעלות כחמישים דקות.
מערבבים הכל יחד בקערית ושומרים במקרר עד שהעוגה נאפתה והתקררה. יוצקים/מורחים בעזרת מרית.
למי שלא שם לב: לסיגליות יש ריח משכר וטעם מיוחד מאוד. אפשר לקנות עציצים של סיגליות במשתלות.
טובלים את הסיגליות בחלבון, מעבירים לסוכר ומנערים בעדינות עודפים, אפשר בעזרת מכחול עדין. מניחים על רשת קטנה או צלחת לייבוש במשך כמה שעות.
הגעתי במקרה בעקבות עוגה אחת סגולה נמצאתי אוצר. מקסים. הכל. איזה כייף!!
חזרתי לספר איך היה.
הכנתי את העוגה היום, יחד עם של הילדה הגדולה שלי (שלוש וחצי, הכל יחסי) תוך כדי שהיא אומרת "איכס איכס" על התאנים, ונוגעת בהם בקצות האצבעות. ללא ציפוי גבינה, ועם פחות סוכר (100 גרם דמררה נראה לי מספיק). יצא מוצלח מאוד. מחר בטח היא תהיה עוד יותר טעימה. מה שישאר עד מחר, הכוונה. מרגישים את הטעם של הסלק החי, וזה מיוחד מאוד, מנוגד ליתר הטעמים. מעניין להכין אותה עם סלק מבושל מראש – לדעתי הוא אמור להיות מתוק יותר, ולהשתלב בצורה טבעית יותר בעוגה – לא יודע אם זה טוב או לא.
נהדר! תענוג לשמוע. מה שכיף במתכונים זה שהם פוגשים בדרכם בשלנים ובשלניות המאמצים אותם לחיקם ולבטנם ומתאימים אותם אליהם, זה כל כך פתוח ואפשרי, אז כיף לשמוע תגובות והצעות. אני מאוד אוהבת את הטעם המלוח והאדמתי של הסלק החי אבל בטוחה שסלק מבושל יתאים גם ויתן תוצאה שונה ומוצלחת, עסיסית יותר אולי. אם יצא לך לנסות לפני אנא דווח.
איזה שילוב צבעים יפה.מזכיר לי שפעם עשיתי גלידה מסלק שיצאה טעימה ויותר מזה בצבע כל כך יפה…זוכרת את מכונת הגלידה??מעניין מתי יבוא לי לשלוף אותה מהמחסן?!
זוכרת גם זוכרת!! רק שנצליח להיפגש קצת יותר.